АГЕНЦИЈА РАСПИСАЛА ЈАВНИ ПОЗИВ ЗА ПОДНОШЕЊЕ ЗАХТЕВА ЗА СУБВЕНЦИОНИСАНУ ДОДЕЛУ ЗАШТИТНОГ РАМА ЗА УПОТРЕБЉАВАНИ ТРАКТОР

На основу чл. 6. и чл.12. ст.1. Уредбе о условима и начину спровођења субвенционисане доделе заштитних рамова за употребљавани трактор (,,Службени гласник РС” број 107/22) **Агенција за безбедност саобраћаја** 7.11.2022. године **објавила је јавни позив** за субвенционисану доделу заштитног рама за употребљавани трактор.

Тим поводом, **позивају се сва заинтересована физичка и правна лица на територији Републике** Србије која испуњавају услове Уредбе о условима и начину спровођења субвенционисане доделе заштитних рамова за употребљавани трактор, да **закључно са 30. новембром 2022.** године **поднесу захтев Агенцији за безбедност саобраћаја за субвенционисану доделу**.

**Модели и типови трактора за које се врши субвенционисана додела рамова су IMT 533, IMT 539, IMT 540, IMT 542 и IMT 549.**

**Садржај позива за подношење захтева за субвенционисану доделу заштитног рама за употребљавани трактор са информацијама о начину подношења, моделима трактора на које се субвенција односи, роковима за подношење и потребној документацији можете преузети на линку:** [https://www.abs.gov.rs/ср/obavestenja/javni-poziv-za-podnosenje-zahteva-za-subvencionisanu-dodelu-zastitnog--rama-za-upotrebljavani-traktor](https://www.abs.gov.rs/%D1%81%D1%80/obavestenja/javni-poziv-za-podnosenje-zahteva-za-subvencionisanu-dodelu-zastitnog--rama-za-upotrebljavani-traktor)

Подсећамо да **је једна од главних мера за смањење броја страдања** услед превртања и покушај минимизирања повреда возача трактора, када дође до незгоде је уградња испитаних и одобрених заштитних структура (рамова). **Заштитни рам служи да пружи заштиту возача трактора приликом превртања. У последње три године, услед превртања на тракторима без заштитног рама, настрадало је чак 86 лица, ван јавних путева( њива, шума, ливада) .**

**У**  Републици Србији у саобраћајним незгодама **на путевима са учешћем трактора** погинуло је **78 лица** у последње три године , што значи да је укупно погинуло 164 у саобраћајним незгодама и догађајима у којима су учествовали трактори , а буде повређено око 360 лица.

**Процена је да у Републици Србији има око 100.000 трактора без заштитне кабине или рама.** Највећи проценат употребе трактора без заштитног рама или кабине је **у централној Србији**, **чак око 50%, док је у Мачви нешто мањи и износи 45% а у Војводини износи 18%.**



